1. ΑΝΑΓΚ. ΝΟΜΟΣ υπ' αριθ. 1577 της 23/26 Ιαν. 1939 (ΦΕΚ Α΄ 33)  Περί συστάσεως Υγειονομικού Σώματος εις την Β. Αεροπορίαν.  ΄Αρθρ.1.-Προς εξυπηρέτησιν των αναγκών της υγειονομικής υπηρεσίας της Β. Αεροπορίας συνιστάται ίδιον Σώμα Υγειονομικών Αξιωματικών, ούτινος αι οργανικαί θέσεις καθορίζονται ως κάτωθι: Σμήναρχος ιατρός (1) Αντισμήναρχος ιατρός (1) Επισμηναγοί ιατροί (3) Σμηναγοί ιατροί (8) Υποσμηναγοί και Ανθυποσμηναγοί (7) Δια τας οργανικάς θέσεις βλ. ήδη κατωτέρω σελ. 113 Αι υπό του υπ' αριθ. 1263/1938 Α.Νόμου προστεθείσαι θέσεις εις τον αριθμόν των υγειονομικών αξιωματικών τον προβλεπόμενον υπό του άρθρ. 58 του υπ' αριθ. 776/1937 Α.Νόμου «περί οργανισμού και στελεχών του εν ειρήνη Στρατού κλπ.» καρταργούνται. Αι υπό του άρθρ. 120 του υπ' αριθ. 905/1937 Α.Νόμου «περί καταστάσεως αξιωματικών του Β.Ν.» αυξηθείσαι θέσεις των αξιωματικών του ιατρικού κλάδου Β.Ν. ελαττούνται κατά 1 Πλωτάρχην και 1 Ανθυποπλοίαρχον μετατασσομένων υποχρεωτικώς εκ του Ναυτικού ενός ανωτέρου και ενός κατωτέρου υγειονομικού αξιωματικού κατά τας διατάξεις του άρθρ. 2 του παρόντος Νόμου. Δια την πρόσληψιν οδοντοϊατρών εφαρμόζεται το άρθρ. 137 του Νόμ. 5121 «περί οργανισμού της Β. Αεροπορίας». ΄Αρθρ.2-4.(Μεταβατικαί διατάξεις, σχετικαί προς την πρώτην συγκρότησιν του Σώματος). ΄Αρθρ.5.-Κατώτεροι υγειονομικοί αξιωματικοί δεν δύνανται να προαχθώσιν εις τον βαθμόν του Επισμηναγού ιατρού εάν δεν μετεκπαιδευθώσιν ευδοκίμως επί έν και ήμισυ τουλάχιστον έτος εις μίαν ανεγνωρισμένην παρά της ιατρικής Σχολής του Εθνικού Πανεπιστημίου Κλινικήν ειδικοτήτων και εάν δεν παρηκολούθησαν ευδοκίμως επί εξάμηνον μίαν Χειρουργικήν Κλινικήν του ανωτέρω Πανεπιστημίου δια την απόκτησιν των αναγκαίων χειρουργικών γνώσεων προς παροχήν πρώτης Βοηθείας επί αεροπορικού ατυχήματος.    Ο αριθμός και η ειδικότης των κατά τα ανωτέρω μετεκπαιδευθησομένων ορίζεται υπό του Υπουργού της Αεροπορίας. Της άνω υποχρεώσεως εξαιρούνται οι μεταταχθέντες με τον βαθμόν του Σμηναγού, οίτινες δύνανται να προαχθώσιν εις τον ανώτερον βαθμόν εφ' όσον κατά την κρίσιν του Υπουργού το χρονικόν διάστημα από της μετατάξεώς των μέχρι της αποκτήσεως του δικαιώματος προαγωγής δεν επαρκεί δια την ανωτέρω μετεκπαίδευσιν, οι ούτω προαγόμενοι εις τον βαθμόν του Επισμηναγού δεν δύνανται να προαχθώσι περαιτέρω εάν δεν υποστώσι την άνω εκπαίδευσιν. (Επίσης οι ανωτέρω αξιωματικοί δεν δύνανται επί μίαν διετίαν από της ισχύος του παρόντος Νόμου να προαχθώσιν εις τον ανώτερον βαθμόν, υπαρχούσης κενής θέσεως εν τη Αεροπορία, εάν δεν έχει προαχθή ο αμέσως αρχαιότερός των εν τω Σώματι εξ ου προέρχονται). Δύναται ο Υπουργός της Αεροπορίας ν' αποστέλη εις την αλλοδαπήν προς μετεκπαίδευσιν επιθυμούντας αξιωματικούς του υγειονομικού Σώματος, δια Β.Δ/τος προκαλουμένου υπό του Υπουργού της Αεροπορίας. Οι ούτω δαπάναις του Δημοσίου μετεκπαιδευόμενοι αναλαμβάνουσι να υπηρετήσωσι εν τη Β. Αεροπορία επί 15ετίαν εφ' όσον η διάρκεια των ανωτέρω εις το εξωτερικόν σπουδών υπερβαίνει το έτος. Η δ΄ παράγραφος του άρθρ. 5 κατηργήθη δια του άρθρ. 80 Α.Ν. 2426/1940. ΄Αρθρ.6.-Οι υγειονομικοί αξιωματικοί της Β. Αεροπορίας διατασσόμενοι, υποχρεούνται να επιβαίνωσιν αεροπλάνων προκειμένου να μεταβώσι προς παροχήν πρώτων βοηθειών εις τραυματίας ή ασθενείς ή να συνοδεύσωσιν αεροπορικώς τοιούτους. Δια την τοιαύτην πτήσιν δέον να υπάρχη διαταγή του Υπουργού της Αερπορίας ή του Α.Δ.Α. ή του Δικοικητού της Μονάδος εις ην υπηρετεί ο αξιωματικός. Η άρνησις πτήσεως κατά τας ως άνω περιπτώσεις θεωρείται άρνησις εκτελέσεως υπηρεσίας. Επίσης επιτρέπεται όπως οι υγειονομικοί Αξ/κοί, αιτώσιν εγγράφως άδειαν πτήσεων προκειμένου κατά την διάρκειαν τούτων να προβώσιν εις ιατρικάς επιστημονικάς παρα-   (Αντί για τη σελ. 43) Σελ. 43(α) Τεύχος Η11-Σελ. 59 Υγειονομικό Σώμα Αεροπορίας 38.Α.δ.1   49 τηρήσεις. Εν τη περιπτώσει ταύτη η έγκρισις της αιτήσεως ενεργείται μόνον υπό του Υπουργού της Αεροπορίας. Οι κατά τα ανωτέρω εκτελούντες πτήσεις υγειονομικοί Αξ/κοί δικαιούνται του πτητικού επίδόματος όπερ λαμβάνουν οι Τεχν. Αξ/κοί καθ' ώραν διατεταγμένης πτήσεως. ΄Αρθρ.7.-(Μεταβατική διάταξις, σχετική με την εφ' άπαξ μετάταξιν φαρμακοποιών). ΄Αρθρ.8.-Οι μεταταχθησόμενοι υγειονομικοί Αξ/κοί δικαιούνται των αποδοχών, αποζημιώσεων και απολαυών εν γένει ων δικαιούνται οι ομοιόβαθμοί των μη μάχιμοι Αξ/κοί της Αερ/ρίας, υπόκεινται δε εις τας ιδίας ας και εκείνοι κρατήσεις, παραμένουσι μέτοχοι των Μετοχικών Ταμείων Στρατού ή Β. Ναυτικού εφαρμοζομένων των διατάξεων του υπ' αριθ. 1447/1938 Α.Νόμου, ως και μέτοχοι των αντιστοίχων Ταμείων Αλληλοβοηθείας, αναλόγως της προελεύσεώς των, οι δε μελλοντικώς μεταταχθησόμενοι, θέλουσι υπαχθή εις το Μετοχικόν Ταμείον Αλληλοβοηθείας του Στρατού κατά τας ανωτέρω διατάξεις του παρόντος άρθρου. Η ισχύς του παρόντος Νόμου άρχεται από της δημοσιεύσεώς του εις την Εφημερίδα της Κυβερνήσεως.  Εις εκτέλεσιν του άρθρ. 1 παρ. 6 Ν.Δ. 117/ 1946 περί Οργανισμού της Αεροπορίας εξεδόθη το Β.Δ. 15 Μαρτ./5 Απρ. 1948 (ΦΕΚ Α΄ 80) περί κανονισμού εσωτερικής υπηρεσίας Νοσοκομείων Βασιλικής Αεροπορίας, εξ άρθρ. 430, τροποποιηθέν δια των Β.Δ. 25 Απρ./13 Μαΐου 1953 (ΦΕΚ Α΄ 132) και της υπ' αριθ. 260392 της 14 Φεβρ./10 Μαρτ. 1958 (ΦΕΚ Β΄ 70) περί τροποποιήσεως και συμπληρώσεως του Κανονισμού εσωτερικής υπηρεσίας του Γεν. Νοσοκομείου Ε.Β.Α.   